તંત્ર ચૂડામણિમાં ઉલ્લેખ મુજબ પ૧ શક્તિપીઠમાં ઉલ્લેખાતાં અંબાજીમાં દેવી સતીના હૃદયનો અને અર્બુદાચલ (માઉન્ટ આબુ) પર્વત ઉપર અધર (હોઠ)ના ભાગ પડ્યા હતા. દેવી ભાગવત મુજબ અગ્નિદેવની કૃપાથી મહિષાસુર ત્રણેય લોકમાં ત્રાસ વર્તાવતો હતો. તેનો સંહાર કરવા દેવોએ ભગવાન શિવજીને પ્રાર્થના કરી. તે સમયે મા અંબા પ્રગટ થયાં. તેમણે મહિષ નામના દાનવનો સંહાર કરતાં તેઓ મહિષાસુરમર્દિની કહેવાયાં.